Ny Škoda Enyaq – billigere og bedre end nogensinde

Škoda slår dørene op til 2025 med en opdateret version af den populære elbil Enyaq, der nu fås til en ny lavere pris på kun 299.995 kroner. Med forbedret teknologi, nyt design og et skarpt prisskilt er den nye Enyaq klar til at dominere det danske marked endnu en gang. Enyaq er på rekordtid blevet en af de mest populære bilmodeller herhjemme og mon ikke den nye udgave bygger videre på den succes?

Indstigningsmodellen er Škoda Enyaq 60, der har en rækkevidde på op til 430 WLTP-kilometer, lynladning fra 10-80 procent på 24 minutter (165 kW DC) og en elmotor, der leverer 204 heste.

Selv standardmodellen har udstyr som adaptiv fartpilot, nøglefri betjening, trådløs opladning, 3-zonet klimaanlæg og anhængertrækforberedelse.

Ny front.

Den nye faceliftede Enyaq præsenterer også Škodas Tech-Deck Face, en moderne fortolkning af den klassiske kølergrill. Med slanke linjer og integrerede sensorer fremstår bilen både futuristisk og elegant. Foran pryder også et LED-bånd som ekstraudstyr, mens Škoda-navnet nu er skrevet med bogstaver i stedet for det traditionelle logo.

Flere modeller at vælge imellem

Hvis behovet er større, kan man vælge Enyaq 85, som til 349.995 kroner tilbyder en rækkevidde på op til 575 kilometer og en kraftigere motor (286 heste). For dem, der ønsker firehjulstræk, er Enyaq 85x et oplagt valg fra 369.995 kroner, mens sport-entusiaster kan vælge Sportline-udgaverne, der starter ved 339.995 kroner.

Fås også i coupé version.

Alle modeller har mulighed for tilkøb af ekstraudstyr og fås også som coupéversion med en merpris på 15.000 kroner.

Škoda Enyaq | Rækkevidde | Batteri | Motor | Ladeeffekt | Pris
60 | 430 km | 59 kWh | 204 hk | 11 / 165 kW | 299.995 kr.
85 | 575 km | 77 kWh | 286 hk | 11 / 135 kW | 349.995 kr.
85x | 539 km | 77 kWh | 4×4 286 hk | 11 / 175 kW | 369.995 kr.
60 Sportline | 428 km | 59 kWh | 204 hk | 11 / 165 kW | 339.995 kr.
85 Sportline | 572 km | 77 kWh | 286 hk | 11 / 135 kW | 389.995 kr
85x Sportline | 536 km | 77 kWh | 4×4 286 hk | 11 / 175 kW | 409.995 kr.

Priserne er hentet 8. januar 2025.

Danmarkspremiere i april

Den nye Škoda Enyaq lander hos de danske forhandlere i april, hvor også en RS-model følger senere på året. Med lavere priser og forbedringer i både design og teknologi ser Škoda ud til at have skabt en værdig opfølger til en af Danmarks mest solgte biler i 2024.

Škoda Enyaq er den fjerdemest solgte elbil i Danmark, kun overgået af Teslas Model Y og 3 samt søsterbilen Volkswagen ID.4.

Ny Škoda Enyaq – billigere og bedre end nogensinde