Skoda Enyaq får længere rækkevidde

Skoda skruer nu op ladehastigheden og rækkevidden i elbilerne Enyaq og Enyaq Coupé i modelvarianterne med det største batteri på 77 kWh. De får nemlig flere hestekræfter, længere rækkevidde – og for nogles modellers vedkommende – hurtigere lynladning.

Samtidig skifter modellerne navn. Fremover hedder de ikke længere Enyaq 80, men Enyaq 85. Samtidig introduceres Laurin & Klement-topudstyrsmodeller.

Både Enyaq 80 og Coupé-udgaven har fået øget muskelmassen fra 204 heste til 286 heste. Det reducerer 0-100km/t fra 8,8 til 6,9. sekunder. På trods af dette er de mere energieffektive, så rækkevidden er op til 562 WLTP-kilometer i Enyaq 85 og 570 kilometer i Enyaq Coupé 85.

85-udgaverne af Skoda Enyaq og Enyaq Coupé. Her i Laurin & Klement-udstyrsvarianter.

Skoda har også modellerne med to elmotorer og firehjulstræk en opgradering af drivlinjen. Enyaq 85x og Enyaq Coupé 85x har 286 hk (210 kW) mod tidligere 265 hk (195 kW), og 0-100 km/t. er 6,6 sekunder mod tidligere 6,9 sekunder.

Rækkevidden i Enyaq 85x og Enyaq Coupé 85x er 535 og 543 kilometer (WLTP) mod tidligere 518 og 525 kilometer. Samtidig øges lynladningen fra 135 kW til 170 kW, hvilket reducerer ladetiden (10-80 procent) fra cirka 36 minutter til 28 minutter.

Nye topudstyrsmodeller

Skoda-modeller, som tildeles efternavnene på Skodas grundlæggere, er kendt for deres luksuriøse udstyr. Det gælder også de helt nye Laurin & Klement-udstyrsvarianter.

De har bl.a. 20-tommer Asterion-alufælge, varme i forruden, indtræk af læder/kunstlæder og forsæder med massagefunktion og ventilation, ligesom bagsædepassagererne har fået varme i de to yderste siddepladser. Desuden leveres lyden af Canton Sound Systemets 12 højttalere, og kabinen kan indrettes med enten mørk eller kyst design.

Herunder priserne på de nye 85-udgaver. Forskellen mellem Premium- og Laurin & Klement-udstyrsvarianterne er på 100.000 kroner. Læs mere specifikt om udstyret hos Skoda.

Model | Premium | Laurin & Klement
Skoda Enyaq 85 | 429.995 kr. | 519.995 kr.
Skoda Enyaq Coupé 85 | 449.995 kr. | 539.995 kr.
Skoda Enyaq 85x (firehjulstræk) | 444.995 kr. | 544.995 kr.
Skoda Enyaq Coupé 85x (firehjulstræk) | 464.995 kr. | 564.995 kr.

Skoda Enyaq får længere rækkevidde